ഇനി ദിവസങ്ങള് മാത്രം ചൈനപാക്താലിബാന് സഖ്യം ഉടന്... ലക്ഷ്യം പാക്ക് അധീന കശ്മീര് അഫ്ഗാനിസ്ഥാനില് താലിബാന് തീവ്രവാദികള് അധികാരം പിടിച്ചടക്കിയതിന് പിന്നാലെയുള്ള സ്ഥിതിഗതികള് ചര്ച്ച ചെയ്യാന് പ്രധാനമന്ത്രി നരേന്ദ്ര മോദി അടിയന്തര ഉന്നതതല യോഗം വിളിച്ചുചേര്ത്തു . കേന്ദ്ര ആഭ്യന്തര മന്ത്രി അമിത് ഷാ, പ്രതിരോധ മന്ത്രി രാജ്നാഥ് സിങ്, ധനമന്ത്രി നിര്മല സീതാരാമന്, ദേശീയ സുരക്ഷാ ഉപദേഷ്ടാവ് അജിത് ഡോവല് തുടങ്ങിയവര് യോഗത്തില് പങ്കെടുത്തു.യോഗം വിളിച്ചു കൂട്ടിയത് അഫ്ഗാനിസ്താന്റെ സുരക്ഷ ചര്ച്ചചെയ്യാനാണെങ്കിലും ഇതിന് പിന്നില് മറ്റൊരു ലക്ഷ്യം കൂടി ഉണ്ട്.അതായത് ഇപ്പോള് അഫ്ഗാന് കീഴടക്കി വിജയിച്ചു നില്ക്കുന്ന താലിബാന് പൂര്ണ്ണ പിന്തുണ നല്കുന്ന രണ്ട് രാജ്യങ്ങളാണ് ചൈനയും പാകിസ്ഥാനും.പാക്കിസ്ഥാനുമേല് സാമ്ബത്തിക സഹകരണത്തിലൂടെ ആധിപത്യം നേടിയതുപോലെ അഫ്ഗാനിലും സാമ്ബത്തിക സഹകരണത്തിലൂടെ ചൈന അധീശത്വം സ്ഥാപിക്കാന് പോകുകയാണ്. ഈ ഒരു സാഹചര്യം ഇന്ത്യക്ക് തികച്ചും ഭീഷണിയാണ്.താലിബാന് ചൈന പാക് സഖ്യം ഉയര്ന്നു വന്നാല് അവര് ലക്ഷ്യം വക്കുന്നത് ഇന്ത്യയെയാകും.അത് ഇന്ത്യക്ക് തലവേദനയാണ്. താലിബാനെ പിന്തുണച്ച് പാക്കിസ്ഥാനും ഇപ്പോള് ചൈനയും കൂടി രംഗത്തുവരുന്നതോടെ ഇന്ത്യ ഏറെ ശ്രദ്ധിക്കേണ്ടതുണ്ടെന്നാണ് ഒരു വിലയിരുത്തല്. ഇതിെനാപ്പം താലിബാന് ഒരു വര്ഷത്തിനുള്ളില് ഇന്ത്യയെ ആക്രമിക്കുമെന്ന ആശങ്ക പ ബിജെപി നേതാവ് സുബ്രഹ്മണ്യന് സ്വാമി നേരത്തെ പങ്കുവെച്ചിരുന്നു. ചൈനപാകിസ്താന്താലിബാന് കൂട്ടുകെട്ട് ഇതിന് നേതൃത്വം നല്കുമെന്നും അദ്ദേഹം ട്വീറ്റ് ചെയ്തു. താലിബാനെ അംഗീകരിക്കുന്ന നയം ചൈന കൂടി സ്വീകരിക്കുന്നതോടെ ഒരുകാലത്തും താലിബാനെ അംഗീകരിക്കാത്ത ഇന്ത്യ മൂവരുടെയും ലക്ഷ്യമായി മാറിയേക്കാം. അതുകൊണ്ട് തന്നെ അഫ്ഗാനിസ്ഥാനിലെ നീക്കങ്ങള് ഇന്ത്യ അതീവ ശ്രദ്ധയോടെയാണ് നിരീക്ഷിക്കുന്നത്.അതുകൊണ്ട് തന്നെയാണ് സ്ഥിതിഗതികള് ചര്ച്ച ചെയ്യാന് പ്രധാനമന്ത്രി നരേന്ദ്ര മോദി അടിയന്തര ഉന്നതതല യോഗം വിളിച്ചുചേര്ത്തത്. യോഗത്തില് ഇന്ത്യക്കാരെ സുരക്ഷിതമായി നാട്ടിലെത്തിക്കാനായി ആഭ്യന്തരമന്ത്രാലയം അതിവേഗ വിസ പ്രഖ്യാപിച്ചു. ഇഎമര്ജന്സി എക്സ്മിസ്ക് വിസ എന്നി പേരിലാണ് ആഭ്യന്തര മന്ത്രാലയം പുതിയ വിസ സംവിധാനം അവതരിപ്പിച്ചത്. പുതിയ സാഹചര്യത്തില് ഇഎമര്ജന്സിഎക്സ്മിസ്ക് വിസ എന്ന പേരില് ഇലക്ട്രോണിക് വിസ സംവിധാനം അവതരിപ്പിക്കുകയാണെന്ന് ആഭ്യന്തര മന്ത്രാലയം ട്വീറ്റിലൂടെ വ്യക്തമാക്കി. അഫ്ഗാനില് താലിബാന് അധികാരം പിടിച്ചതോടെ നിരവധി പേരാണ് രാജ്യം വിടാന് ഒരുങ്ങുന്നത്. എന്നാല് അഫ്ഗാനിസ്ഥാന് താലിബാന് നിയന്ത്രണത്തിലായതിനു പിന്നാലെ കാബൂള് വിമാനത്താവളത്തില്നിന്നുള്ള എല്ലാ സര്വീസുകളും നിര്ത്തിവച്ചു. അഫ്ഗാനിസ്ഥാന് വ്യോമാതിര്ത്തി അടച്ചു. രാജ്യത്തിനു പുറത്തേക്ക് ആളുകള് കൂട്ടത്തോടെ പലായനം ചെയ്യുന്ന പശ്ചാത്തലത്തില് വിമാനത്താവളത്തിലെ തിരക്ക് അനിയന്ത്രിതമായതാണു കാരണം. തിരക്കു നിയന്ത്രിക്കാന് യുഎസ് സേന ആകാശത്തേക്കു വെടിയുതിര്ത്തിരുന്നു. വിമാനത്തില് കയറിപ്പറ്റാന് ആയിരക്കണക്കിന് ആളുകള് തിക്കും തിരക്കും കൂട്ടിയതായും റിപ്പോര്ട്ടുകളുണ്ട്.